Author: 10
Last saved by: agenda0
Company: VUVH

Doložka finančných, ekonomických vplyvov a vplyvov na zamestnanosť

Na zabezpečenie navrhovaných opatrení v oblasti vodných zdrojov a vybudovanie vodovodných sietí na zvýšenie zásobovanosti obyvateľstva, na dokončenie rozostavaných stavieb a rekonštrukcií ČOV, na vybudovanie kanalizácií a ČOV podľa štandardov EÚ, na odstraňovanie následkov povodní a preventívne protipovodňové opatrenia, úpravy a revitalizáciu tokov, rekonštrukciu a budovanie hlavných melioračných zariadení, na opatrenia na ochranu biodiverzity na Slovensku do roku 2005 sa odhaduje finančný objem 63,5 mld. Sk. Ročný odhad sa predpokladá vo výške cca 10 mld. Sk.
a)	Na financovaní by sa mal podstatnou mierou podieľať štátny rozpočet, ďalej rozpočty obcí a VÚC (rozvoj vodovodov a kanalizácií a ČOV) a tiež štrukturálne predvstupové fondy EÚ-PHARE, ISPA, SAPARD, po transformácii štátnych podnikov vodární a kanalizácií aj ich strategickí investori.
b)	Dopad na obyvateľstvo a hospodárenie podnikateľskej sféry sa predpokladá pri zvyšovaní cien pitnej a odkanalizovanej vody na úroveň stopercentného pokrytia ekonomicky oprávnených nákladov a v roku 2005 vyrovnania cien pre domácnosti a ostatných odberateľov na výrobu a dodávku pitnej vody a odvádzanie a čistenie odpadovej vody, a to v priemere o 600,- Sk ročne na domácnosť (3 osoby) bez zahrnutia nákladov na rekonštrukcie a budovanie nových ČOV podľa štandardov EÚ a nákladov na skvalitnenie pitnej vody podľa smernice EÚ.
c)	Všetky navrhované opatrenia v oblasti vodohospodárskej politiky vedú k uspokojeniu environmentálnych potrieb v súlade s prioritami a cieľmi štátnej environmentálnej politiky.
d)	Pri realizácii navrhovaných investičných opatrení je predpoklad zvýšenia zamestnanosti v oblasti projekčnej, v oblasti stavebníctva a pri prevádzkovaní vybudovaných objektov a zariadení.